ระเบียบคณะกรรมการกองทุนเงินให้กู้ยืมเพื่อการศึกษาว่าด้วยหลักเกณฑ์วิธีการ และเงื่อนไขเกี่ยวกับการให้เงินกู้ยืมเพื่อการศึกษาและการชำระเงินคืนกองทุนพ.ศ. ๒๕๖๑[๑] โดยที่เป็นการสมควรกำหนดหลักเกณฑ์วิธีการ และเงื่อนไข เกี่ยวกับการให้เงินกู้ยืมเพื่อการศึกษาและการชำระเงินคืนกองทุนเงินให้กู้ยืมเพื่อการศึกษาอาศัยอำนาจตามความในมาตรา ๑๙ (๗) และ (๑๗) มาตรา ๓๙ มาตรา ๔๐มาตรา ๔๑ มาตรา ๔๔ และมาตรา ๖๑แห่งพระราชบัญญัติกองทุนเงินให้กู้ยืมเพื่อการศึกษา พ.ศ. ๒๕๖๐ คณะกรรมการกองทุนเงินให้กู้ยืมเพื่อการศึกษาในการประชุมครั้งที่๘/๒๕๖๑ เมื่อวันที่ ๒๕ กันยายน พ.ศ. ๒๕๖๑ ได้มีมติให้ออกระเบียบไว้ ดังต่อไปนี้ข้อ๑ ระเบียบนี้เรียกว่าระเบียบคณะกรรมการกองทุนเงินให้กู้ยืมเพื่อการศึกษาว่าด้วยหลักเกณฑ์ วิธีการและเงื่อนไขเกี่ยวกับการให้เงินกู้ยืมเพื่อการศึกษาและการชำระเงินคืนกองทุน พ.ศ. ๒๕๖๑ข้อ๒ ระเบียบนี้ให้ใช้บังคับตั้งแต่วันถัดจากวันประกาศเป็นต้นไปเว้นแต่ หมวด ๑ ว่าด้วยการให้เงินกู้ยืมเพื่อการศึกษาให้ใช้บังคับกับการดำเนินการให้กู้ยืมเงิน ตั้งแต่ปีการศึกษา ๒๕๖๒ เป็นต้นไปข้อ๓ ในระเบียบนี้กองทุนหมายความว่า กองทุนเงินให้กู้ยืมเพื่อการศึกษาผู้กู้ยืมเงินหมายความว่า นักเรียนหรือนักศึกษาผู้ได้รับเงินกู้ยืมเพื่อการศึกษาจากกองทุนเงินให้กู้ยืมเพื่อการศึกษาตามพระราชบัญญัติกองทุนเงินให้กู้ยืมเพื่อการศึกษาพ.ศ. ๒๕๖๐ และให้หมายความรวมถึงนักเรียนหรือนักศึกษาผู้ได้รับเงินกู้ยืมตามพระราชบัญญัติกองทุนเงินให้กู้ยืมเพื่อการศึกษาพ.ศ. ๒๕๔๑ และนิสิตหรือนักศึกษาผู้รับทุนการศึกษาแบบต้องใช้คืนจากกองทุนเพื่อการศึกษาตามระเบียบกระทรวงการคลังว่าด้วยการบริหารกองทุนเพื่อการศึกษา พ.ศ. ๒๕๔๙ และที่แก้ไขเพิ่มเติมที่ออกตามพระราชบัญญัติเงินคงคลังพ.ศ. ๒๔๙๑ ด้วยเงินกู้ยืมเพื่อการศึกษาหมายความว่า เงินที่กองทุนจัดสรรให้ผู้กู้ยืมเงินเพื่อเป็นค่าเล่าเรียนค่าใช้จ่ายที่เกี่ยวเนื่องกับการศึกษาและค่าครองชีพนักเรียนหรือนักศึกษาหมายความว่า ผู้ซึ่งศึกษาอยู่ในสถานศึกษา และให้หมายความรวมถึงผู้ซึ่งได้รับการตอบรับให้เข้าศึกษาในสถานศึกษาด้วยสถานศึกษาหมายความว่า โรงเรียน สถาบันอุดมศึกษา หรือสถานศึกษาอื่นของรัฐโรงเรียนของเอกชนที่ได้รับใบอนุญาตให้จัดตั้งโรงเรียนในระบบตามกฎหมายว่าด้วยโรงเรียนเอกชนและสถาบันอุดมศึกษาของเอกชนที่ได้รับใบอนุญาตให้จัดตั้งตามกฎหมายว่าด้วยสถาบันอุดมศึกษาเอกชนค่าเล่าเรียนหมายความว่า เงินค่าเล่าเรียน ค่าบำรุง และค่าธรรมเนียมต่าง ๆ ที่สถานศึกษาเรียกเก็บจากนักเรียนหรือนักศึกษาค่าใช้จ่ายที่เกี่ยวเนื่องกับการศึกษาหมายความว่า ค่าใช้จ่ายอื่นที่มิใช่ค่าเล่าเรียนที่สถานศึกษาเรียกเก็บจากนักเรียนหรือนักศึกษาตามระเบียบประกาศ หรือคำสั่งของสถานศึกษาโดยมีวัตถุประสงค์เกี่ยวเนื่องกับการศึกษาค่าครองชีพหมายความว่า ค่าใช้จ่ายที่จำเป็นในการดำรงชีพระหว่างศึกษาคณะกรรมการหมายความว่า คณะกรรมการกองทุนเงินให้กู้ยืมเพื่อการศึกษาผู้จัดการหมายความว่า ผู้จัดการกองทุนเงินให้กู้ยืมเพื่อการศึกษาข้อ๔ ในการให้เงินกู้ยืมเพื่อการศึกษาและการชาระเงินคืนกองทุนให้กองทุน สถานศึกษาผู้บริหารสถานศึกษา นักเรียนหรือนักศึกษาผู้ขอกู้ยืมเงินผู้กู้ยืมเงิน และผู้เกี่ยวข้องปฏิบัติตามพระราชบัญญัติกองทุนเงินให้กู้ยืมเพื่อการศึกษาพ.ศ. ๒๕๖๐ และตามระเบียบนี้ รวมทั้ง กฎ ระเบียบ ประกาศ หรือข้อกำหนดต่าง ๆที่เกี่ยวข้องของกองทุน ทั้งที่ออกใช้บังคับอยู่แล้วและที่จะออกใช้บังคับต่อไปในภายหน้าโดยเคร่งครัดข้อ๕ ให้ผู้จัดการเป็นผู้รักษาการตามระเบียบนี้และให้มีอำนาจวินิจฉัยปัญหาในการปฏิบัติตามระเบียบนี้ แล้วรายงานให้คณะกรรมการทราบรวมทั้งการออกประกาศกำหนดแนวปฏิบัติเปลี่ยนแปลงหรือเพิ่มเติมแนวทางและวิธีดำเนินการตามระเบียบนี้หมวด ๑การให้เงินกู้ยืมเพื่อการศึกษา ข้อ๖ กองทุนจะสนับสนุนและส่งเสริมการศึกษาด้วยการให้เงินกู้ยืมเพื่อการศึกษาใน๔ ลักษณะดังต่อไปนี้(๑)เงินกู้ยืมเพื่อการศึกษา ให้แก่นักเรียนหรือนักศึกษาที่ขาดแคลนทุนทรัพย์(๒)เงินกู้ยืมเพื่อการศึกษา ให้แก่นักเรียนหรือนักศึกษาที่ศึกษาในสาขาวิชาที่เป็นความต้องการหลักซึ่งมีความชัดเจนของการผลิตกำลังคนและมีความจำเป็นต่อการพัฒนาประเทศ(๓)เงินกู้ยืมเพื่อการศึกษา ให้แก่นักเรียนหรือนักศึกษาที่ศึกษาในสาขาวิชาที่ขาดแคลนหรือสาขาวิชาที่กองทุนมุ่งส่งเสริมเป็นพิเศษ(๔) เงินกู้ยืมเพื่อการศึกษาให้แก่นักเรียนหรือนักศึกษาที่เรียนดีเพื่อสร้างความเป็นเลิศข้อ๗ นักเรียนหรือนักศึกษาที่จะขอกู้ยืมเงินเพื่อการศึกษาจะต้องมีคุณสมบัติทั่วไปและไม่มีลักษณะต้องห้ามดังนี้ก.คุณสมบัติทั่วไปดังนี้(๑)มีสัญชาติไทย(๒)ศึกษาหรือได้รับการตอบรับให้เข้าศึกษาอยู่ในสถานศึกษาที่ร่วมดำเนินงานกับกองทุน(๓)เป็นผู้ขอกู้ยืมเงินเพื่อการศึกษาในการเข้าศึกษาที่สถานศึกษาเพียงแห่งเดียวในคราวภาคการศึกษาเดียวกัน(๔)มีผลการเรียนดีหรือผ่านเกณฑ์การวัดและประเมินผลของสถานศึกษา(๕)มีความประพฤติดี ไม่ฝ่าฝืนระเบียบข้อบังคับของสถานศึกษาขั้นร้ายแรงหรือไม่เป็นผู้ที่มีความประพฤติเสื่อมเสียเช่น หมกมุ่นในการพนัน เสพยาเสพติดให้โทษ ดื่มสุราเป็นอาจิณหรือเที่ยวเตร่ในสถานบันเทิงเริงรมย์เป็นอาจิณเป็นต้นข.ลักษณะต้องห้ามดังนี้(๑)เป็นผู้สำเร็จการศึกษาระดับปริญญาตรีในสาขาใดสาขาหนึ่งมาก่อน เว้นแต่จะได้กำหนดเป็นอย่างอื่นในคุณสมบัติเฉพาะสำหรับการให้เงินกู้ยืมเพื่อการศึกษาลักษณะหนึ่งลักษณะใด(๒)เป็นผู้ปฏิบัติงานและรับเงินเดือนหรือค่าจ้างประจำในหน่วยงานของรัฐหรือเอกชนในลักษณะเต็มเวลาเว้นแต่จะได้กำหนดเป็นอย่างอื่นในคุณสมบัติเฉพาะสำหรับการให้เงินกู้ยืมเพื่อการศึกษาลักษณะหนึ่งลักษณะใด(๓)เป็นบุคคลล้มละลาย(๔)เป็นหรือเคยเป็นผู้ได้รับโทษจำคุกโดยคำพิพากษาถึงที่สุดให้จำคุก เว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ(๕)เป็นหรือเคยเป็นผู้ที่ผิดนัดชำระหนี้กับกองทุน เว้นแต่ได้ชำระหนี้ดังกล่าวครบถ้วนแล้วนอกจากที่กำหนดในวรรคหนึ่งนักเรียนหรือนักศึกษาผู้จะขอกู้ยืมเงินเพื่อการศึกษาในลักษณะใดลักษณะหนึ่ง ตามข้อ ๖(๑) ถึง (๔) ต้องมีคุณสมบัติเฉพาะและไม่มีลักษณะต้องห้ามเฉพาะอื่นตามที่คณะกรรมการประกาศกำหนดสำหรับการให้กู้ยืมเงินเพื่อการศึกษาในลักษณะนั้นๆ ด้วยข้อ๘ นักเรียนหรือนักศึกษาผู้ใดประสงค์จะกู้ยืมเงินเพื่อการศึกษาให้ยื่นคำขอตามแบบที่กองทุนกำหนดโดยจัดทำคำขอกู้ผ่านระบบอิเล็กทรอนิกส์ เว้นแต่กองทุนจะกำหนดเป็นอย่างอื่นและให้จัดส่งแบบคำขอกู้ยืมเงินเพื่อการศึกษาแก่สถานศึกษาที่นักเรียนหรือนักศึกษาผู้ขอกู้ยืมเงินศึกษาอยู่หรือดำเนินการตามที่กองทุนกาหนดการยื่นคำขอตามวรรคหนึ่งให้ยื่นได้ทุกวันในเวลาทำการของสถานศึกษาที่นักเรียนหรือนักศึกษาผู้ขอกู้ยืมเงินศึกษาอยู่ทั้งนี้ภายในระยะเวลาที่กองทุนประกาศกำหนดข้อ๙ นักเรียนหรือนักศึกษาที่ได้รับอนุมัติให้กู้ยืมเงินต้องเปิดบัญชีเงินฝากกับสถาบันการเงินหรือนิติบุคคลที่กองทุนกำหนดเพื่อประโยชน์ในการรับและคืนเงินกู้ยืมเพื่อการศึกษา แล้วแต่กรณีข้อ๑๐ นักเรียนหรือนักศึกษาที่ได้รับอนุมัติให้กู้ยืมเงินต้องทำสัญญากู้ยืมเงินตามแบบที่กองทุนกำหนดที่สถานศึกษาที่นักเรียนหรือนักศึกษาผู้ขอกู้ยืมเงินศึกษาอยู่ ทั้งนี้ ต้องจัดให้มีผู้ค้าประกันการชำระเงินคืนกองทุนด้วยการทำสัญญากู้ยืมเงินตามวรรคหนึ่งผู้กู้ยืมเงินและผู้ค้าประกันต้องลงลายมือชื่อในสัญญากู้ยืมเงินในฐานะผู้กู้ยืมเงินหรือผู้ค้าประกันแล้วแต่กรณี ด้วยตนเองในกรณีผู้ค้าประกันไม่สามารถลงลายมือชื่อในสัญญากู้ยืมเงินต่อหน้าเจ้าหน้าที่หรือผู้บริหารสถานศึกษาสัญญากู้ยืมเงินนั้นต้องมีลายมือชื่อของนายทะเบียนในท้องที่ หรือท้องถิ่น ณ ภูมิลำเนาตามทะเบียนบ้านหรือภูมิลำเนาที่ประกอบอาชีพของผู้ค้าประกันเพื่อรับรองลายมือชื่อของผู้ค้าประกันด้วยข้อ ๑๑ เมื่อกองทุนอนุมัติให้กู้ยืมเงินเพื่อการศึกษาแก่นักเรียนหรือนักศึกษาผู้ยื่นคำขอ และนักเรียนหรือนักศึกษาได้ทำสัญญากู้ยืมเงินถูกต้องครบถ้วนแล้วกองทุนจะโอนเงินกู้ยืมส่วนที่เป็นค่าเล่าเรียนและค่าใช้จ่ายที่เกี่ยวเนื่องกับการศึกษาให้แก่สถานศึกษาส่วนค่าครองชีพ (ถ้ามี) กองทุนจะจ่ายให้เป็นรายเดือนโดยโอนเข้าบัญชีเงินฝากของผู้กู้ยืมเงินโดยตรงตามที่ได้แจ้งไว้แก่กองทุนทั้งนี้ กองทุนจะดำเนินการโอนเงินดังกล่าวภายหลังจากที่ผู้กู้ยืมเงินได้ลงลายมือชื่อในแบบลงทะเบียนเรียน/แบบยืนยันจำนวนเงินค่าเล่าเรียนหรือเอกสารที่เรียกชื่ออย่างอื่นทำนองเดียวกันที่กองทุนกำหนดและสถานศึกษาได้จัดส่งเอกสารดังกล่าวมายังกองทุนหรือสถาบันการเงินหรือนิติบุคคลที่ทำหน้าที่แทนกองทุนโดยกองทุนหรือสถาบันการเงินหรือนิติบุคคลที่ทำหน้าที่แทนกองทุนได้ตรวจสอบความถูกต้องของเอกสารดังกล่าวเรียบร้อยแล้วเว้นแต่คณะกรรมการจะกำหนดเป็นอย่างอื่นให้ถือว่าจำนวนค่าเล่าเรียนค่าใช้จ่ายที่เกี่ยวเนื่องกับการศึกษา และค่าครองชีพตามที่ได้รับแจ้งและกองทุนได้โอนให้แก่สถานศึกษาและผู้กู้ยืมเงินเป็นจำนวนอันถูกต้องที่ผู้กู้ยืมเงินมีหน้าที่และความรับผิดต้องชดใช้เงินคืนให้แก่กองทุนทั้งนี้กองทุนจะแจ้งยอดเงินกู้ยืมเพื่อการศึกษาที่ผู้กู้ยืมเงินได้รับไปแล้วทางระบบอิเล็กทรอนิกส์ของกองทุนหรือสถาบันการเงินหรือนิติบุคคลที่ทำหน้าที่แทนกองทุนเพื่อให้ผู้กู้ยืมเงินทราบและตรวจสอบยอดเงินที่ได้รับไปแล้วดังกล่าวโดยผู้กู้ยืมเงินมีหน้าที่นำชื่อผู้ใช้งานและรหัสผ่านที่ได้รับจากกองทุนหรือสถาบันการเงินหรือนิติบุคคลที่ทำหน้าที่แทนกองทุนเข้าสู่ระบบด้วยตนเองข้อ๑๒ ผู้กู้ยืมเงิน รับรองว่าจะปฏิบัติดังนี้(๑)ให้ข้อมูลเกี่ยวกับการกู้ยืมตรงกับความเป็นจริง(๒)ปฏิบัติตามพระราชบัญญัติกองทุนเงินให้กู้ยืมเพื่อการศึกษา พ.ศ. ๒๕๖๐ กฎ ระเบียบ ข้อบังคับประกาศ ข้อกาหนด สัญญากู้ยืมเงิน ตลอดจนคาสั่งโดยชอบต่าง ๆ ของคณะกรรมการหรือกองทุนทั้งที่ออกใช้บังคับอยู่แล้วและที่จะออกใช้บังคับต่อไปในภายหน้าโดยเคร่งครัด(๓)ดำเนินการเกี่ยวกับการกู้ยืมเงินผ่านระบบอิเล็กทรอนิกส์ด้วยตนเอง และเก็บรักษารหัสผ่านที่ได้รับจากกองทุนไว้เป็นความลับหากผู้กู้ยืมเงินคนใดยินยอมหรือประมาทเลินเล่อให้บุคคลอื่นดำเนินการเกี่ยวกับการกู้ยืมเงินผ่านระบบอิเล็กทรอนิกส์ให้ถือว่าเป็นการดำเนินการกู้ยืมเงินด้วยตนเองของผู้กู้ยืมเงินคนนั้น(๔)แจ้งต่อกองทุนหรือต่อสถาบันการเงินหรือนิติบุคคลที่ทำหน้าที่แทนกองทุนดังนี้(๔.๑)แจ้งสภาพการเป็นนักเรียนหรือนักศึกษาทุกปีที่ผู้กู้ยืมเงินยังศึกษาอยู่ ไม่ว่าในปีนั้นๆ จะได้กู้ยืมเงินหรือไม่ก็ตาม(๔.๒)แจ้งการเปลี่ยนชื่อ ย้ายที่อยู่หรือย้ายสถานศึกษา รวมทั้งแจ้งเมื่อสำเร็จการศึกษาหรือพ้นสภาพการเป็นนักเรียนหรือนักศึกษาภายในสิบห้าวันนับแต่วันเปลี่ยนชื่อ ย้ายที่อยู่ย้ายสถานศึกษา สำเร็จการศึกษาหรือพ้นสภาพการเป็นนักเรียนหรือนักศึกษาแล้วแต่กรณี(๕)แจ้งสถานการณ์เป็นผู้กู้ยืมเงินต่อหัวหน้าหน่วยงานภาครัฐหรือเอกชนที่ตนทำงานด้วยภายในสามสิบวันนับแต่วันที่เริ่มปฏิบัติงาน(๖)ให้ความยินยอมในขณะทำสัญญากู้ยืมเงิน เพื่อให้ผู้มีหน้าที่จ่ายเงินได้พึงประเมินตามมาตรา๔๐ (๑) แห่งประมวลรัษฎากร หักเงินได้พึงประเมินของตนตามจานวนที่กองทุนแจ้งให้ทราบเพื่อชำระเงินกู้ยืมคืนกองทุน(๗)ยินยอมให้กองทุนเข้าถึงข้อมูลส่วนบุคคลของตนที่อยู่ในครอบครองของบุคคลอื่นรวมทั้งยินยอมให้กองทุนเปิดเผยข้อมูลเกี่ยวกับการกู้ยืมเงินและการชำระเงินคืนกองทุน(๘)แสดงตนต่ออาจารย์ที่ปรึกษาที่สถานศึกษามอบหมายให้ทำหน้าที่ให้คำแนะนำด้านการกู้ยืมเงินอย่างน้อยภาคละหนึ่งครั้ง(๙)ให้ความร่วมมือในการดำเนินกิจกรรมที่สถานศึกษากำหนด หรือเข้าร่วมกิจกรรมอื่นที่เกี่ยวข้องกับกองทุนข้อ๑๓ ในกรณีผู้กู้ยืมเงินไม่ปฏิบัติตามพระราชบัญญัติกองทุนเงินให้กู้ยืมเพื่อการศึกษาพ.ศ. ๒๕๖๐ กฎ ระเบียบ ข้อบังคับ ประกาศ ข้อกำหนด สัญญากู้ยืมเงิน ตลอดจนคำสั่งโดยชอบต่างๆ ของคณะกรรมการหรือกองทุน กองทุนจะดำเนินการตักเตือนและให้ผู้กู้ยืมเงินปรับปรุงแก้ไขหากไม่ดำเนินการปรับปรุงแก้ไขโดยไม่มีเหตุผลอันสมควรจะมีผลต่อการพิจารณาให้กู้ยืมเงินของผู้กู้ยืมเงินรายนั้นในปีต่อไปหรือถูกเพิกถอนการให้กู้ยืมเงิน ตามควรแต่กรณีหมวด ๒การชำระเงินกู้ยืมคืนกองทุน ข้อ๑๔ ผู้กู้ยืมเงินมีหน้าที่ต้องชำระเงินกู้ยืมทั้งจำนวนคืนกองทุนภายหลังวันที่ได้รับอนุมัติให้สำเร็จการศึกษาหรือมีคำสั่งให้พ้นสภาพการเป็นนักเรียนหรือนักศึกษาแล้วเป็นเวลาสองปีในการชำระเงินกู้ยืมคืนกองทุนตามวรรคหนึ่งให้ถือว่าวันที่ ๕ กรกฎาคมแรก ภายหลังวันที่ได้รับอนุมัติให้สำเร็จการศึกษาหรือมีคำสั่งให้พ้นสภาพการเป็นนักเรียนหรือนักศึกษาแล้วเป็นเวลาสองปีดังกล่าวเป็นวันที่ครบกำหนดชาระเงินกู้ยืมคืนกองทุนหากวันดังกล่าวตรงกับวันหยุดทำการของกองทุนให้ชาระเงินคืนในวันเปิดทำการถัดไปข้อ๑๕ ก่อนวันครบกำหนดชำระเงินกู้ยืมคืนกองทุนกองทุนจะแจ้งให้ผู้กู้ยืมเงินทราบเป็นการล่วงหน้าถึงวันกำหนดชำระเงินกู้ยืมคืนกองทุนผ่านช่องทางการสื่อสารต่าง ๆ เช่น จดหมายหรือจดหมายอิเล็กทรอนิกส์ เป็นต้นเพื่อประโยชน์ในการชำระเงินกู้ยืมคืนกองทุนให้ผู้กู้ยืมเงินรายงานข้อมูลของผู้กู้ยืมเงิน เช่น การศึกษาการประกอบอาชีพ การเปลี่ยนชื่อ สกุล ที่อยู่ เป็นต้นต่อกองทุนหรือต่อสถาบันการเงินหรือนิติบุคคลที่ทำหน้าที่แทนกองทุนก่อนสิ้นเดือนพฤษภาคมของปีถัดจากปีที่สำเร็จการศึกษาหรือพ้นสภาพการเป็นนักเรียนหรือนักศึกษาตามแบบรายงานข้อมูลของผู้กู้ยืมเงินที่กองทุนกำหนดข้อ๑๖ หากในวันครบกำหนดชำระเงินกู้ยืมคืนกองทุนตามข้อ๑๔ ผู้กู้ยืมเงินไม่สามารถชำระเงินกู้ยืมคืนกองทุนได้ทั้งจำนวนผู้กู้ยืมเงินอาจขอผ่อนชำระเงินคืนกองทุนเป็นงวด ๆ รายปีโดยต้องชำระให้เสร็จสิ้นภายในระยะเวลาสิบห้าปีนับแต่วันที่ครบกำหนดชำระเงินกู้ยืมคืนกองทุนข้อ๑๗ การผ่อนชำระเงินกู้ยืมคืนกองทุนตามข้อ๑๖ ให้ผู้กู้ยืมเงินชำระเงินกู้ยืมคืนกองทุนงวดแรกเต็มจำนวนซึ่งเป็นการชำระคืนเฉพาะเงินต้นไม่มีดอกเบี้ยในวันที่ครบกำหนดชำระเงินกู้ยืมคืนกองทุนตามที่กำหนดในข้อ๑๔ วรรคสองสำหรับการชำระเงินกู้ยืมคืนกองทุนในงวดต่อๆ ไป ให้ผู้กู้ยืมเงินชำระเงินกู้ยืมคืนกองทุนตามจำนวนที่กำหนดซึ่งเป็นการชำระคืนเงินต้นพร้อมดอกเบี้ยหรือค่าธรรมเนียมจัดการเงินกู้ในอัตราร้อยละหนึ่งต่อปีโดยให้ชำระภายในวันที่ ๕ กรกฎาคมของแต่ละปี โดยวิธีการชำระให้เป็นไปตามที่กำหนดในข้อ๑๘การคิดดอกเบี้ยหรือค่าธรรมเนียมจัดการเงินกู้ให้เริ่มคิดตั้งแต่วันครบกำหนดชำระเงินกู้ยืมของเงินต้นที่เหลือหลังจากชำระงวดแรกแล้วข้อ๑๘ ให้ผู้กู้ยืมเงินผ่อนชำระเงินกู้ยืมคืนกองทุนโดยจำนวนเงินต้นที่ต้องชำระในแต่ละงวดต้องไม่ต่ำกว่าอัตราดังนี้งวดที่ชำระ๑๒๓๔๕๖๗๘๙๑๐๑๑๑๒๑๓๑๔๑๕ร้อยละของเงินต้นที่ต้องชำระ๑.๕๒.๕๓.๐๓.๕๔.๐๔.๕๕.๐๖.๐๗.๐๘.๐๙.๐๑๐.๐๑๑.๐๑๒.๐๑๓.๐นอกจากการชำระเงินกู้ยืมคืนกองทุนงวดแรกซึ่งต้องชำระเต็มจำนวนตามข้อ๑๗ วรรคหนึ่ง การชำระเงินกู้ยืมคืนกองทุนในงวดต่อ ๆ ไป ตามข้อ ๑๗ วรรคสองให้ผู้กู้ยืมเงินแบ่งชำระเงินในแต่ละงวดนั้นเป็นรายเดือนผู้กู้ยืมเงินคนใดไม่ชำระหนี้ให้ครบจำนวนในงวดหนึ่งงวดใดผู้กู้ยืมเงินคนนั้นจะตกเป็นผู้ผิดนัดชำระหนี้และต้องชำระเงินเพิ่มตามที่กำหนดในข้อ๑๙ ทั้งนี้ ในการแบ่งชำระเป็นรายเดือนในแต่ละงวดหากผู้กู้ยืมเงินคนใดไม่สามารถชำระเงินคืนได้ตามจำนวนที่กำหนดให้ต้องชำระในแต่ละเดือนแต่ผู้กู้ยืมเงินคนนั้นได้ชำระเงินกู้ยืมคืนกองทุนครบทั้งจำนวนสำหรับงวดนั้นผู้กู้ยืมเงินจะไม่เป็นผู้ผิดนัดชำระหนี้ในงวดนั้นข้อ๑๙ ในกรณีที่ผู้กู้ยืมเงินผิดนัดชำระเงินกู้ยืมคืนกองทุนงวดหนึ่งงวดใดผู้กู้ยืมเงินต้องชำระเงินเพิ่มอันได้แก่เบี้ยปรับหรือค่าธรรมเนียมกรณีผิดนัดชำระเงินคืนในอัตราร้อยละสิบสองต่อปีของเงินต้นในงวดที่ค้างชำระและหากค้างชำระในงวดใดเกินกว่า ๑ ปี ต้องชำระเงินเพิ่มร้อยละสิบแปดต่อปีของเงินต้นในงวดที่ค้างชำระนั้นข้อ๒๐ เว้นแต่ผู้กู้ยืมเงินจะได้ชำระเงินกู้ยืมคืนกองทุนด้วยการให้ผู้มีหน้าที่จ่ายเงินได้พึงประเมินตามมาตรา๔๐ (๑) แห่งประมวลรัษฎากร หักเงินได้พึงประเมินของตนตามจำนวนที่กองทุนแจ้งให้ทราบเพื่อชำระเงินกู้ยืมคืนกองทุนและได้ปฏิบัติตามกฎระเบียบที่เกี่ยวข้องกับการหักเงินได้พึงประเมินเพื่อชำระเงินกู้ยืมคืนกองทุนถูกต้องครบถ้วนในการชำระเงินกู้ยืมคืนกองทุน ให้ผู้กู้ยืมเงินนำเงินเข้าบัญชีเงินฝากของตนที่มีอยู่กับสถาบันการเงินเป็นเลขที่บัญชีเดียวกันกับที่ผู้กู้ยืมเงินได้รับเงินกู้ยืมเมื่อครั้งกู้ยืมเงินหรือบัญชีออมทรัพย์ของผู้กู้ยืมเงินบัญชีอื่นที่ผู้กู้ยืมเงินแจ้งความประสงค์ให้หักบัญชีเพื่อชำระเงินคืนกองทุนหรือชาระ ณ ช่องทางอื่นตามที่กองทุนกำหนดในกรณีที่มีค่าใช้จ่ายหรือค่าธรรมเนียมในการชำระเงินกู้ยืมคืนกองทุนแต่ละครั้งให้เป็นไปตามที่สถาบันการเงินหรือนิติบุคคลที่รับชำระเงินเรียกเก็บข้อ๒๑ เมื่อผู้กู้ยืมเงินได้ชำระเงินกู้ยืมคืนกองทุนแล้วให้ผู้กู้ยืมเงินเก็บหลักฐานการชำระเงินคืนกองทุนทุกคราว เช่น สำเนาใบนำฝากเงินซึ่งปรากฏรายการชำระการบันทึกบัญชีในสมุดเงินฝากของผู้กู้ยืมเงิน รายการบันทึกบัญชี (Statement) ของสถาบันการเงินหรือนิติบุคคลที่รับชำระเงินไว้เป็นหลักฐานการชำระหนี้เพื่อแสดงต่อกองทุนด้วยข้อ๒๒ ผู้กู้ยืมเงินที่บอกเลิกการกู้ยืมเงินจะต้องชำระเงินกู้ยืมที่ได้รับไปทั้งหมดคืนให้แก่กองทุนภายในสามสิบวันนับตั้งแต่วันถัดจากวันที่กองทุนได้รับแจ้งบอกเลิกการกู้ยืมเงินโดยไม่เสียดอกเบี้ยหรือค่าธรรมเนียมจัดการเงินกู้หากพ้นกำหนดเวลาดังกล่าว ผู้กู้ยืมเงินต้องเสียดอกเบี้ยหรือค่าธรรมเนียมจัดการเงินกู้ตามที่กำหนดไว้ในประมวลกฎหมายแพ่งและพาณิชย์นับแต่วันผิดนัดชำระเงินกู้ยืมคืนกองทุนดังกล่าวข้อ๒๓ ให้ผู้กู้ยืมเงินที่ได้ทำสัญญาประนีประนอมยอมความหรือถูกฟ้องร้องดำเนินคดีจนได้มีคาพิพากษาถึงที่สุดให้ชำระเงินคืนกองทุนชำระเงินกู้ยืมคืนกองทุนตามเงื่อนไขที่กำหนดไว้ในสัญญาประนีประนอมยอมความหรือคำพิพากษานั้นแล้วแต่กรณีข้อ๒๔ ในกรณีจำเป็นที่เห็นสมควรคณะกรรมการอาจผ่อนผันการชำระเงินคืนกองทุนลดหย่อนหนี้ หรือระงับการเรียกให้ชำระเงินคืนกองทุนได้ ตามหลักเกณฑ์ วิธีการ และเงื่อนไขที่คณะกรรมการกำหนดข้อ๒๕ ให้ผู้กู้ยืมเงินกองทุนที่เป็นผู้กู้ยืมเงินอยู่ในวันก่อนวันที่ระเบียบนี้มีผลใช้บังคับทุกรายชำระเงินคืนกองทุนตามที่กำหนดไว้ในระเบียบนี้เว้นแต่การชำระเงินคืนกองทุนของผู้กู้ยืมเงินในกลุ่มต่าง ๆ ให้เป็นไปตามที่กำหนดไว้ในตารางท้ายระเบียบนี้ได้แก่(๑) ผู้กู้ยืมเงินตามพระราชบัญญัติกองทุนเงินให้กู้ยืมเพื่อการศึกษาพ.ศ. ๒๕๔๑ (กยศ. เดิม)(๒)ผู้รับทุนการศึกษาแบบต้องใช้คืนตามระเบียบกระทรวงการคลัง ว่าด้วยการบริหารกองทุนเพื่อการศึกษาพ.ศ. ๒๕๔๙ และที่แก้ไขเพิ่มเติม (กรอ.) ซึ่งแบ่งตามเงื่อนไขการครบกำหนดชำระหนี้ดังนี้ก.ผู้รับทุนการศึกษาแบบต้องใช้คืนที่ได้รับอนุมัติให้สำเร็จการศึกษาหรือเลิกการศึกษาในปีการศึกษา๒๕๔๙ และปีการศึกษา ๒๕๕๐ และกำหนดให้ชำระหนี้งวดแรกภายในวันที่ ๕ กรกฎาคม ๒๕๕๔ข.ผู้รับทุนการศึกษาแบบต้องใช้คืนที่ได้รับอนุมัติให้สำเร็จการศึกษาหรือเลิกการศึกษาตั้งแต่ปีการศึกษา๒๕๕๑ เป็นต้นไป ภายหลังวันที่ได้รับอนุมัติให้สำเร็จการศึกษาหรือเลิกศึกษาแล้วสองปีให้ชำระหนี้งวดแรกภายในวันที่๕ กรกฎาคม ในปีถัดไปค.ผู้รับทุนการศึกษาแบบต้องใช้คืนตั้งแต่ปีการศึกษา ๒๕๕๕ เป็นต้นไป และกำหนดให้ชำระหนี้งวดแรกเมื่อมีรายได้ถึงหนึ่งหมื่นหกพันบาทต่อเดือนหรือหนึ่งแสนเก้าหมื่นสองพันบาทต่อปี(๓)ผู้กู้ยืมเงินตามพระราชบัญญัติกองทุนเงินให้กู้ยืมเพื่อการศึกษา พ.ศ. ๒๕๔๑ (กยศ.เดิม)และรับทุนการศึกษาแบบต้องใช้คืนตามระเบียบกระทรวงการคลัง ว่าด้วยการบริหารกองทุนเพื่อการศึกษาพ.ศ. ๒๕๔๙ ที่ได้แก้ไขเพิ่มเติม (กรอ.) ที่มีเงื่อนไขชำระหนี้ซึ่งแบ่งตามเงื่อนไขการครบกำหนดชาระหนี้ในแต่ละกลุ่มย่อยตาม(๒) การปฏิบัติการชำระหนี้ของผู้กู้ยืมเงินกลุ่มต่าง ๆ ตามวรรคหนึ่ง ไม่กระทบความรับผิดของผู้กู้ยืมเงินที่มีอยู่แล้วก่อนวันที่ระเบียบนี้มีผลใช้บังคับประกาศณ วันที่ ๒๘ กันยายน พ.ศ. ๒๕๖๑ประสงค์พูนธเนศปลัดกระทรวงการคลังประธานกรรมการกองทุนเงินให้กู้ยืมเพื่อการศึกษา[เอกสารแนบท้าย]๑.ตารางแนบท้าย ข้อ ๒๕ ของระเบียบคณะกรรมการกองทุนเงินให้กู้ยืมเพื่อการศึกษาว่าด้วยหลักเกณฑ์วิธีการ และเงื่อนไขเกี่ยวกับการให้เงินกู้ยืมเพื่อการศึกษาและการชำระเงินคืนกองทุนพ.ศ. ๒๕๖๑(ดูข้อมูลจากภาพกฎหมาย)ปวันวิทย์/จัดทำ๑๓ มีนาคม ๒๕๖๒[๑] ราชกิจจานุเบกษาเล่ม ๑๓๕/ตอนพิเศษ ๒๙๓ ง/หน้า ๑ /๒๐ พฤศจิกายน ๒๕๖๑